Аддзел адукацыі, спорту і турызму Іўеўскага райвыканкама

Дзяржаўная ўстанова адукацыі “Геранёнская сярэдняя школа”

Канспект групавога занятка па развіццю маўлення

для дзецей з агульным недаразвіццём маўлення

**Тэма: “Зімуючыя птушкі”**

настаўнік-дэфектолаг

Кульніс Лілія Станіславаўна,

1 кваліфікацыйная катэгорыя

 **Тэма: “Зімуючыя птушкі”**

**Задачы:**

***Карэкцыйна-адукацыйныя:***

 замацоўваць уяўленні і веды дзяцей аб зімуючых птушках, аб іх жыцці зімой;

 узбагачаць прадметны слоўнік назвамі частак цела птушак;

 утвараць форму множнага ліку назоўнікаў;

 вучыць дзяцей складаць апісальнае апавяданне аб птушках;

 практыкаваць дзяцей ва ўтварэнні і выкарыстанні ў актыўнай мове формы роднага склону назоўнікаў;

 удасканальваць дыялагічную мову ў працэсе адказаў на пытанні;

 замацоўваць навык утварэння назоўнікаў з дапамогай памяншальна-лакальных суфіксаў.

***Карэкцыйна-развіваючыя:***

 развіваць дыханне, дыялагічную мову, зрокавую ўвагу, мысленне, артыкуляцыйную і агульную маторыку;

 развіваць каардынацыю мовы з рухамі.

***Карэкцыйна-выхаваўчыя:***

 выхоўваць любоў і беражлівыя адносіны да прыроды.

 **Абсталяванне:** прадметныя карцінкі па тэме “Зіма. Зімуючыя птушкі”; аўдыёзапіс “Галасы птушак”; мультымедыйная прэзентацыя “Хто прыляцеў на кармушку”; схема-сімвал; елачка; чучала птушкі; канверт з заданнямі: малюнкі птушак, ліст са слядамі птушак; кармушкі з дрэва, з картоны, з пласмасавай бутэлькі; снегавікі: вясёлыя і сумныя.

**Ход занятка**

І. Арганізацыйны момант.

 *(Дзеці заходзяць у клас і становяцца каля сваіх парт.)*

- Мы спакойныя, прыветлівыя.

Глыбока ўдыхніце і выдахніце…

На выдаху – выдыхнем усе ўчарашнія крыўды, неспакой, страх, забудземся пра іх; на ўдыху – удыхнём радасць, супакой і добры настрой, каб ён у вас захаваўся на цэлы дзень. (выконваюць 6-7 разоў)

ІІ. Работа па тэме.

 - Якая пара года цяпер? Па чым вы пазналі, што зіма? (*называюць прыкметы зімы).*Які цяпер месяц? Якія яшчэ зімовыя месяцы вы ведаеце?

 - Дзеці, вам прыходзяць дамоў пісьмы? Хто іх атрымлівае?А хто піша? Нам сення таксама прыйшло пісьмо. Цікава, што ў ім? А як вы думаеце, хто мог вам яго даслаць? (*адкрываю канверт і дастаю малюнкі з выявамі зімуючых птушак: верабей, сініца, голуб, дзяцел, сава, снягір, варона, галка, сарока... і памяшчаю на магнітную дошку)*

 - Дык хто вам напісаў пісьмо?

Гульня “Я бачу …” Дзеці называюць, каго яны бачаць на дошцы: *Я бачу вераб’я.*

 - Хто мне падкажа: гэтыя птушкі застаюцца ў нас зімаваць ці адлятаюць у цёплыя краіны?

 - Як мы іх называем?

 - Сёння на занятку мы будзем гаварыць аб зімуючых птушках, чым яны кормяцца, успомнім іх будову.

Артыкуляцыйная гімнастыка.

 - Давайце ўявім, што мы галодныя птушаняты і хочам моцна есці.

1. Практыкаванне “Птушаняты” *(адкрываем шырока роцікі, высоўваем язычок, а затым хуценька хаваем, як быццам мы хапаем ежу)*

2. Практыкаванне “Плоцік” *(Хаваем язычок за зубкі, упіраемся моцна ім у зубкі)*

3. Паелі, а зараз пачысцім зубкі Практыкаванне “Чысцім зубкі”

4. Зіма, намяло снегу, язычок захацеў пакатацца з горкі Практыкаванне “Горка”

5. Пакатаўся з горкі на санках, вырашыў праехацца яшчэ і на коніку Практыкаванне “Конік”

6. Але раптам падзьмуў моцны вецер. Язычок схаваўся ў сваю хатку. Пакажам, як свішча вецер.

Будова птушкі.

 - Успомнім, якая будова птушкі. (*выстаўляю чучала птушкі)* Назавём і пакажам усе часткі цела, чым пакрыта цела птушак. (*Галава, дзюба, шыя, крылы, грудка, тулава, лапкі, кіпцюры, хвост; цела пакрыта пер’ем)*

 Aпicaнне птушкі.

 План апісання птушкі.

 1. Як называецца птушка?

 2. Яна вялікая ці малая?

 3. Якога колеру пер’е?

 4. Якая дзюба?

 5. Які хвост?

 6. Якія лапкі? (першую птушку апісваю сама )

- А зараз caмi паспрабуйце апісаць птушачку. Выбірайце тую, якая вам спадабалася, а дапаможа пры апісанні схема-сімвал.(Разбіраем сімвалы)

|  |  |  |  |  |  |  |
| --- | --- | --- | --- | --- | --- | --- |
| **?** |

|  |
| --- |
|  |

|  |
| --- |
|  |

 | http://go1.imgsmail.ru/imgpreview?key=http%3A//cdn.bolshoyvopros.ru/files/users/images/92/8a/928adb6a6e50af2d10bdba4cc36048a9.jpg&mb=imgdb_preview_373 | http://go2.imgsmail.ru/imgpreview?key=http%3A//www.kartinkioboi.ru/_ph/8/335047150.jpg&mb=imgdb_preview_298 | http://go3.imgsmail.ru/imgpreview?key=http%3A//omsk-dacha.ucoz.ru/_pu/0/07701.jpg&mb=imgdb_preview_659 |

 ( Дзеці апісваюць птушак.)

Гульня “Памажы дагаварыць”

У вароны вялікія крылы, а ў вераб’я *маленькія крыльцы*.

 У сарокі доўгі хвост, а ў вераб’я *кароценькі хвосцік*.

У дзятла вялікая галава, а ў вераб’я *маленькая галоўка*.

У чалавека дзеці, а ў птушак *птушаняты.*

У жывел поўсць, а ў птушак *пер’е.*

Фізкультмінутка

Паглядзіце, бокам, бокам ( *дзеці ходзяць бокам*)

Ходзяць весела вароны (*ідуць звычайным крокам*)

Скок-паскок, скок-паскок (скачуць на дзвюх ножках)

Дайце булачкі кусок ( *выстаўляюць ручкі i сціскаюць у кулачкі*)

Вось пад елачкай зяленай

Скачуць весела вароны ( *скачуць на дзвюх ножках*)

Кар-кар, кар-кар (*моцна*)

Толькі пад вечар сціхаюць (садзяцца на кукішкі)

І ўсе разам засынаюць (*ціха кар-кар, кар-кар*)

**Практыкаванне “Хто які голас падае”**

- Які голас варона падае, мы ведаем . А якія галасы ў другіх птушак, мы зараз паспрабуем адгадаць, праслухаўшы ix спевы. (Слухаем галасы птушак)

**Дадатак 1 “Галасы птушак”**

Адгадваюць голас якой птушкі і называюць дзеянне : сарока - стракоча, снягір – свішча, сініца - свішча, дзяцел - стукае, голуб - варкуе, верабей - чырыкае, сава - вухкае.

**Моўная размінка.**

Ры - ры - ры - на галінцы снегіры

 ло - ло - ло - напісалі нам пісьмо

 **Работа па тэме**

 - Дзеці, у нашым канверце ёсць яшчэ адно пісьмо, давайце паглядзім , што там напісана (дастаю ліст, на якім намаляваны лапкі птушак)

 - Хто мог напісаць гэты ліст?

 - Аб чым яны маглі напісаць? Каб вам лягчэй было здагадацца, я прачытаю словы:

На снезе, як на чыстым лісточку,

 Пішуць галубы,сінічкі

Піша чародка снегіроў,

Піша шэры верабей

Пісьмо вам, дзетвара,

Каб зраблі вы кармушку.

- Дык хто вам напісаў пісьмо? А на чым яны напісалі?

Вынік: на белым снезе сваімі лапкамі птушкі пакінулі сляды - гэта і ёсць наша пісьмо. Аб чым просяць птушкі? (*Каб зрабілі мы кармушкі)*

- Птушкам зімой голадна, ім цяжка самім раздабыць ежу. Для гэтага мы павінны рабіць кармушкі і лажыць корм. Давайце разгледзім, з чаго можна зрабіць кармушкі. (паказваю *кармушку з дрэва* - драўляная*, з пласмасавай бутэлькі* - пласмасавая, *картоны* - картонная)

- У якую пару года мы развешваем кармушкі? Чаму?

**Дадатак 2 Мультымедыйная прэзентацыя “Хто прыляцеў на кармушку”**

***Слайд 1 (****кармушка пустая*)

- На нашай кармушцы няма птушачак. Яны прыляцяць да нас на кармушку , калі вы правільна адгадаеце загадкі *(* дзеці адгадваюцъ загадкі)

 1. Чык-чырык. Не рабей. Я бывалы ... (верабей) ***слайд 2***

 2. Зімою на галінках – яблыкі

 Хутчэй іх пазбірай,

 Але раптам узляцелі яблыкі.

 Аж гэта – *снегіры* ***слайд 3***

 - З чым параўноўваюцца снегіры? Чаму?

 3. - А вы чулі, як хтосьці барабаніць па ствале дрэва? Хто гэта? Яго

 яшчэ называюць *лясны доктар.* Ён ліпкім языком з- пад кары дастае

 насякомых, лічынак ( *дзяцел* ) ***слайд 4***

4. Зімой есць усё: рознае зерне, крошкі хлеба, агародніну вараную, асабліва любіць сала. Мае грудку жоўтую. (сініца) слайд 5

5. Як ліса сярод звяроў, гэта птушка ўcix хітрэй, скача яна каля дома, а завуць яе ...(*варона )* ***слайд 6***

6..Па-р-ра! Па-р-ра! А што па-р-ра? Такая з ёй марока, калі трашчыць ... (сарока)

- Якія птушкі прыляцелі да нас на кармушку? (*дзеці называюць)*

Гульня “Пакармі птушак”

* Дзеці, птушкі сабраліся на нашай кармушцы, а яна пустая. Давайце пакормім іх. Чым будзем птушак карміць? **Слайд 7** : зерне сланечніка, кавуна, гарбуза, ягады рабіны, зерне, крошкі хлеба, сала, жалуды, насенне розных раслін.

- Дык чым можна падкарміць птушак? Чаму ix трэба падкармліваць?

- Трэба памятаць, што корм у кармушку трэба класці кожны дзень, каб

 птушкі ведалі, што ix чакае корм і яны не застануцца галодныя.

Гульня “**Адзін —** многа”

 Верабей – вераб’і сарока- сарокі чарада- чароды

 Дзюба – дзюбы крыло - крылы лапа — лапы

 Абагульненне.

 - Якіх зімуючых птушак вы ведаеце? Чаму мы іх так называем?

- Якую дапамогу мы можам аказаць птушкам зімой?

**Рэфлексія.**

**-** Вось вам cнегавікі, адны з ix вясёлыя, а другія сумныя. Kaлi на занятку вам было цікава, вы даведаліся штосьці новае, то выберыце вясёлага снегавіка, a калі не вельмі - то сумнага. (*Дзеці выбіраюць снегавікоў і размяшчаюць на магнітнай дошцы)*

- Дзякую вам за працу. Дзеці, пад елачкай птушкі вам пакінулі салодкі падарунак.

Дадатак 1”Галасы птушак”

Дадатак 2 Мультымедыйная прэзентацыя “Хто прыляцеў на кармушку”